30.12.2022
SL
Uradni list Evropske unije
C 498/21
Mobilnost v mestih, primerna za prihodnost 39. poudarja, da nove tehnološke rešitve pomembno prispevajo k bolj prijetnim mestom za življenje, toda temelj za doseganje brezemisijskega tovornega in potniškega prometa bi morala biti obstoječa tehnologija, kot so električna (tovorna) kolesa, električni avtobusi (trolejbusi), tramvaji in vlaki;
40. poudarja, da je pomembno pospešiti napredek pri vzpostavljanju integriranega izdajanja vozovnic za vsa javna prevozna sredstva; poziva Komisijo, naj v okviru skupnih pravil predvidi razvoj standardizirane evropske aplikacije za lažji dostop v mestih po vsej EU in spodbujanje uporabe javnega prevoza, ki bo pozitivno vplivala tako na železniški turizem kot na dnevne migracije;
41. poziva, naj se z lokalnimi in regionalnimi oblastmi vzpostavi tesno in zgodnje sodelovanje v zvezi z evropskimi denarnicami za digitalno identiteto, ki bi jih lahko uporabljali prevozniki in potniki, kot je navedeno v novem okviru za mobilnost v mestih;
42. poudarja, da je zmanjšanje prometa v mestih in rešitev težav, povezanih z zastoji, mogoče doseči s skupno mobilnostjo in da bi bilo treba spodbujati njen razvoj;
43. poudarja, da je zbiranje podatkov pomembno za načrtovanje prometne infrastrukture, zato bi bilo treba vse zbrane podatke dati na razpolago vsem ustreznim akterjem; opozarja, da je pomembno omogočiti rešitve, ki so enostavne za uporabo, vključno z univerzalnimi mobilnimi aplikacijami, vendar je treba zagotoviti tudi varstvo podatkov.
Uvesti je treba skupno in usklajeno metodologijo za zbiranje podatkov v različnih regijah, ki bo olajšala izmenjavo primerov dobre prakse in primerjavo zanesljivih kazalnikov mobilnosti;
44. poudarja, da je treba pri oblikovanju politik trajnostne mobilnosti ustrezno upoštevati razsežnost spola ter posebne potrebe žensk, ki so še dodatno izpostavljene revščini na področju mobilnosti, pa tudi posebne potrebe in ranljivost drugih skupin;
Načrti za trajnostno mobilnost v mestih kot ključno orodje za razogljičenje mobilnosti v mestih 45. potrjuje, da podpira okrepljen poudarek na načrtih za trajnostno mobilnost v mestih v kontekstu okvira za mobilnost v mestih in kot obvezen pogoj za več kot 400 urbanih vozlišč, določenih v predlogu revidirane uredbe TEN-T.
Vendar bi morala imeti mesta ali občine, ki so že pripravile načrte, ki izpolnjujejo zahteve načrta za trajnostno mobilnost v mestih, možnost, da jih uporabijo;
46.
podpira tudi priporočilo, naj načrte za trajnostno mobilnost sprejmejo vsa mesta; vendar poudarja, da jih je treba pripraviti tako, da jih je mogoče razširiti na območja z več občinami, ki delujejo kot metropolitanska območja ali mestne aglomeracije;
47. pozdravlja namero Komisije, da bo od držav članic zahtevala, naj uvedejo dolgoročne podporne programe za načrte za trajnostno mobilnost v mestih, da bi pomagale krepiti zmogljivosti in izvajati te načrte skladno s smernicami EU zanje; poziva, naj bo na tem področju tesno sodelovanje z lokalnimi in regionalnimi oblastmi obvezno; poziva Komisijo, naj si prizadeva za tesno sodelovanje med vodji predvidenih nacionalnih programov za načrte za trajnostno mobilnost v mestih ter predstavniki lokalnih in regionalnih oblasti na lokalni in regionalni ravni ter spremlja, kako sodelovanje poteka v praksi;
48. poudarja, da je za obravnavo prehoda na področju mobilnosti na mestnih območjih bistveno, da so v načrte za trajnostno mobilnost v mestih zajeta funkcionalna območja kot celota; poziva Komisijo, naj razmisli o možnostih za spodbujanje izboljšane povezljivosti in dostopa do storitev mobilnosti na predmestnih, primestnih in okoliških podeželskih območjih;
49. pozdravlja napovedani racionalizirani sklop kazalnikov in orodij za primerjalno analizo, predviden za objavo do konca leta 2022, ter načrtovani ukrep za podporo programa v okviru Instrumenta za povezovanje Evrope, ki je namenjen podpiranju urbanih vozlišč omrežja TEN-T na tem področju.
Vendar je treba paziti, da razvoj in spremljanje kazalnikov ne bosta povzročila prevelike delovne obremenitve za mesta ali občine;